મુંબઈના ઉપનગરની લોકલ ગાડીઓમાં રોજ પચાસ લાખ યાત્રીઓ અવરજવર કરે છે અને એમાં રોજ દસ યાત્રીઓ અકસ્માતના ભોગ બનીને મૃત્યુ પામે છે એવું તારણ હમણાં પ્રગટ થયું છે. કોઇક ચબરાક રેલવે અધિકારીએ યાત્રીઓની આ કુલ સંખ્યા અને અકસ્માતોમાં મૃત્યુ પામનારાઓની સંખ્યા પકડીને આ અકસ્માતોનું પ્રમાણ કેટલું નગણ્ય છે એ દર્શાવીને કાર્યક્ષમતાની શેખી કરી છે. આવા અધિકારીઓએ એસ.આર. ભટ્ટને સાંભળવા જોઇતા હતા. પાંસઠ ટકા નાપાસ થનારાઓને આપણે પાંત્રીસ ટકાના જોરે પાસ કરી દઇએ છીએ એ પ્રણાલિકા કેટલી હદે ગાણિતિક વિકૃતિઓ પેદા કરે છે એનું આ ઉમદા ઉદાહરણ છે.